2006D0876 — ET — 20.12.2007 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 30. november 2006, millega kiidetakse heaks Bulgaaria ja Rumeenia esitatud loomahaiguste ja teatavate TSEde likvideerimise ja seire ning zoonooside ennetamise kavad aastaks 2007 ning millega muudetakse otsust 2006/687/EÜ (teatavaks tehtud numbri K(2006) 5702 all) (2006/876/EÜ) (EÜT L 337, 5.12.2006, p.57)

Muudetud:

Euroopa Liidu Teataja No page date ►M1 KOMISJONI OTSUS, 10. detsember 2007, L 335 47 20.12.2007









▼B

KOMISJONI OTSUS,

30. november 2006,

millega kiidetakse heaks Bulgaaria ja Rumeenia esitatud loomahaiguste ja teatavate TSEde likvideerimise ja seire ning zoonooside ennetamise kavad aastaks 2007 ning millega muudetakse otsust 2006/687/EÜ

(teatavaks tehtud numbri K(2006) 5702 all)

(2006/876/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Bulgaaria ja Rumeenia ühinemislepingut, eriti selle artikli 4 lõiget 3, võttes arvesse Bulgaaria ja Rumeenia ühinemisakti, eriti selle artiklit 42, võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, ( 1 ) eriti selle artikli 24 lõikeid 5 ja 6 ning artikleid 29 ja 32, ning arvestades järgmist: (1) Otsusega 90/424/EMÜ on ette nähtud võimalus saada ühenduse rahalist toetust loomahaiguste likvideerimiseks ja seireks ning kontrollideks, mille eesmärk on zoonooside ennetamine. (2) Euroopa Parlamendi ja nõukogu 22. mai 2001. aasta määrusega (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, ( 2 ) on ette nähtud veiste, lammaste ja kitsede transmissiivsete spongioossete entsefalopaatiate (TSE) likvideerimise ja seire iga-aastased kavad. (3) Pidades silmas Bulgaaria ja Rumeenia ühinemist, tuleks ette näha ühenduse rahaline toetus Bulgaaria ja Rumeenia esitatud teatavate TSEde seire ja likvideerimise kavadele aastaks 2007. (4) Bulgaaria ja Rumeenia on esitanud kavad teatavate loomahaiguste likvideerimiseks ja seireks, zoonooside ennetamiseks ning TSEde likvideerimiseks ja seireks oma territooriumil. (5) Pärast kõnealuste kavade läbivaatamist leiti, et need vastavad ühenduse asjakohastele veterinaaria-alastele õigusaktidele ja eeskätt kõnealuste haiguste likvideerimist käsitlevatele ühenduse kriteeriumidele vastavalt nõukogu 27. novembri 1990. aasta otsusele 90/638/EMÜ, millega sätestatakse ühenduse kriteeriumid teatavate loomahaiguste likvideerimiseks ja kontrolliks. ( 3 ) (6) Võttes arvesse nende kavade tähtsust ühenduse eesmärkide saavutamisel loomade ja inimeste tervishoiu valdkonnas ning TSE kavade kohustuslikku rakendamist kõigis liikmesriikides, on asjakohane kindlaks määrata ühenduse rahaline toetus, millega hüvitatakse Bulgaariale ja Rumeeniale käesolevas otsuses nimetatud meetmete võtmisega seotud kulud iga kava rakendamiseks eraldatava toetuse maksimumsumma ulatuses. (7) Sigade katku esinemine Rumeenia seakasvatusettevõtetes kujutab endast tõsist ohtu seakasvatusettevõtetele ülejäänud ühenduses. Seetõttu peaks ühenduse toetus moodustama 100 % kulutustest sigade nõrgestatud vaktsiiniga vaktsineerimiseks ette nähtud vaktsiini ostmisele. (8) Parema haldamise, ühenduse vahendite tõhusama kasutamise ja läbipaistvuse parandamise huvides tuleb vajaduse korral iga kava puhul kindlaks määrata maksimumsumma, mille ulatuses hüvitatakse Bulgaariale ja Rumeeniale teatavad kulud, näiteks testide ja vaktsiinide kulud, samuti omanikele loomade tapmise või hävitamise tõttu tekkinud kahjude eest makstud hüvitis. (9) Vastavalt nõukogu 21. juuni 2005. aasta määrusele (EÜ) nr 1290/2005 ühise põllumajanduspoliitika rahastamise kohta ( 4 ) tuleb loomahaiguste likvideerimise ja tõrje kavasid rahastada Euroopa Põllumajanduse Tagatisfondist. Finantskontrolli suhtes kohaldatakse kõnealuse määruse artikleid 9, 36 ja 37. (10) Ühenduse rahalist toetust tuleks anda tingimusel, et kavandatud meetmed viiakse tõhusalt ellu ning et pädevad asutused esitavad käesolevas otsuses ette nähtud tähtaja jooksul kogu vajaliku teabe. (11) Vastavalt määrusele (EÜ) nr 1290/2005 on kulude vahetuskursi määraks Euroopa Keskpanga poolt viimati kehtestatud määr, mis on kehtestatud enne selle kuu esimest päeva, kui Bulgaaria või Rumeenia taotluse esitasid, kusjuures kulusid väljendatakse eurodes. (12) Mõne kava heakskiitmine ei tohiks piirata komisjoni õigust teha teaduslikel hinnangutel põhinevaid otsuseid nende haiguste likvideerimist käsitlevate eeskirjade kohta. (13) Komisjoni 12. oktoobri 2006 otsuses 2006/687/EÜ sisalduvat loetelu teatavate loomahaiguste likvideerimise ja seire, zoonooside ennetamise ja TSEde seire programmidest ning BSE ja skreipi likvideerimise programmidest, ( 5 ) mis vastavad ühenduse 2007. aasta rahalise toetuse saamise tingimustele, tuleb muuta, et lisada sellesse Bulgaaria ja Rumeenia. (14) Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







I

PEATÜKK

MARUTAUD

Artikkel 1

1. Kiidetakse heaks Bulgaaria ja Rumeenia esitatud marutaudi likvideerimise kavad ajavahemikuks 1. jaanuarist 2007 kuni 31. detsembrini 2007.

2. Ühenduse rahaline toetus moodustab 50 % iga lõikes 1 nimetatud liikmesriigi kuludest, mis on seotud laboritestidega ning vaktsiini ja peibutussööda ostmise ja levitamisega kavade kohaselt, ning toetuse ülemmäär on järgmine:

a) ►M1 0 eurot ◄ Bulgaaria puhul;

b) ►M1 0 eurot ◄ Rumeenia puhul.

3. Lõikes 1 nimetatud kavadega seotud kulud hüvitatakse liikmesriikidele järgmiste maksimumsummade ulatuses: ühe vaktsiinidoosi ostmiseks 0,5 eurot doosi kohta lõikes 2 nimetatud kavade puhul.







II

PEATÜKK

SIGADE KLASSIKALINE KATK

Artikkel 2

1. Kiidetakse heaks Bulgaaria ja Rumeenia esitatud sigade katku tõrje ja seire kavad ajavahemikuks 1. jaanuarist 2007 kuni 31. detsembrini 2007.

2. Ühenduse rahaline toetus moodustab 50 % iga lõikes 1 nimetatud liikmesriigi kuludest, mis on seotud kodusigadel ja metssigadel tehtavate viroloogiliste ja seroloogiliste testidega ning metssigade vaktsineerimisega, vaktsiini ja peibutussööda ostmise ja levitamisega ning sigade vaktsineerimisega, kuid Rumeenia puhul moodustab ühenduse rahaline toetus sigade nõrgestatud vaktsiiniga vaktsineerimiseks ette nähtud vaktsiini ostmisele 100 % ning toetuse ülemmäär on järgmine:

a) ►M1 275 000 eurot ◄ Bulgaaria puhul;

b) 5 250 000 eurot Rumeenia puhul.

3. Lõikes 1 nimetatud kavadega seotud kulud hüvitatakse järgmiste maksimumsummade ulatuses:

ELISA test 2,5 eurot testi kohta;

ühe vaktsiinidoosi ostmiseks metssea vaktsineerimiseks 0,5 eurot doosi kohta;

ühe vaktsiinidoosi ostmiseks sigade nõrgestatud vaktsiiniga vaktsineerimiseks 0,30 eurot doosi kohta.







III

PEATÜKK

TEATAV TÕULINDUDE ZOONOOTILINE SALMONELLOOS

Artikkel 3

1. Kiidetakse heaks Bulgaaria ja Rumeenia esitatud tõulindude salmonelloosi tõrje kavad ajavahemikuks 1. jaanuarist 2007 kuni 31. detsembrini 2007.

2. Ühenduse rahaline toetus moodustab 50 % iga lõikes 1 nimetatud liikmesriigi kuludest, mis on seotud bakterioloogiliste testidega, omanikele hüvitise maksmisega tapetud lindude ja hävitatud munade eest ning vaktsiinidooside ostmisega, ning toetuse ülemmäär on järgmine:

a) ►M1 5 000 eurot ◄ Bulgaaria puhul;

b) 215 000 eurot Rumeenia puhul.

3. Lõikes 1 nimetatud kavadega seotud kulud hüvitatakse Bulgaariale ja Rumeeniale järgmiste maksimumsummade ulatuses:

bakterioloogiline test 5,0 eurot testi kohta;

ühe vaktsiinidoosi ostmiseks 0,05 eurot doosi kohta.

4. Abikõlblikke kulutusi kahjude hüvitamiseks loomade tapmise eest piiratakse lõikes 5 sätestatud viisil.

5. Liikmesriikidele makstav keskmine hüvitis arvutatakse liikmesriigis tapetud loomade arvu ja tõulindude arvu põhjal ning see on kuni 2,5 eurot linnu kohta.







IV

PEATÜKK

UURINGUKAVAD KLASSIKALISE LINDUDE KATKU AVASTAMISEKS KODU- JA METSLINDUDEL

Artikkel 4

1. Kiidetakse heaks Bulgaaria ja Rumeenia esitatud uuringukavad klassikalise lindude katku avastamiseks kodu- ja metslindudel ajavahemikuks 1. jaanuarist 2007 kuni 31. detsembrini 2007.

2. Ühenduse rahaline toetus moodustab 50 % iga liikmesriigi kuludest, mis on seotud proovide analüüsimisega, ning toetuse ülemmäär on järgmine:

a) ►M1 88 000 eurot ◄ Bulgaaria puhul;

b) ►M1 505 000 eurot ◄ Rumeenia puhul.

3. Kavade raames tehtud testidega seotud kulud hüvitatakse Bulgaariale ja Rumeeniale järgmiste maksimumsummade ulatuses:

ELISA test : 1 euro testi kohta;

agar-geeli immuundifusioontest : 1,2 eurot testi kohta;

HI-test H5/H7 avastamiseks : 12 eurot testi kohta;

viirusisolatsiooni test : 30 eurot testi kohta;

PCR-test : 15 eurot testi kohta.







V

PEATÜKK

TRANSMISSIIVSETE SPONGIOOSSETE ENTSEFALOPAATIATE SEIRE

Artikkel 5

1. Kiidetakse heaks Rumeenia esitatud transmissiivsete spongioossete entsefalopaatiate seire kava ajavahemikuks 1. jaanuarist 2007 kuni 31. detsembrini 2007.

2. Ühenduse rahaline toetus moodustab 100 % lõikes 1 nimetatud Rumeenia kuludest kõnealuse kava rakendamisel ning toetuse ülemmäär on 2 370 000 eurot.

3. Lõikes 1 nimetatud kavale antakse ühenduse toetust seoses tehtud testidega ning toetuse ülemmäär on järgmine:

a) 6 eurot testi kohta määruse (EÜ) nr 999/2001 III lisas nimetatud veistel tehtud testide puhul;

b) 30 eurot testi kohta määruse (EÜ) nr 999/2001 III lisas nimetatud lammastel ja kitsedel tehtud testide puhul;

c) 50 eurot testi kohta määruse (EÜ) nr 999/2001 III lisas nimetatud hirvlastel tehtud testide puhul;

d) 145 eurot testi kohta määruse (EÜ) nr 999/2001 X lisa C peatüki punkti 3.2 alapunkti c punktis i nimetatud primaarse molekulaarse eristustesti puhul.







VI

PEATÜKK

SKREIPI LIKVIDEERIMINE

Artikkel 6

1. Kiidetakse heaks Rumeenia esitatud skreipi likvideerimise kava ajavahemikuks 1. jaanuarist kuni 31. detsembrini 2007.

2. Lõikes 1 nimetatud kava puhul moodustab ühenduse rahaline toetus 50 % Rumeenia tehtud kuludest, mis on seotud omanikele hüvitise maksmisega likvideerimiskava kohaselt tapetud või hävitatud loomade eest, kuid mitte rohkem kui 100 eurot looma kohta, ning 50 % kuludest, mis on seotud genotüübi määramiseks vajalike proovide analüüsimisega, kuid mitte rohkem kui 10 eurot genotüübi määramise testi kohta, ning toetuse ülemmäär on 980 000 eurot.







VII

PEATÜKK

ÜLD- JA LÕPPSÄTTED

Artikkel 7

Ühenduse rahalise toetuse saamiseks peavad Bulgaaria ja Rumeenia esitatavad kulud olema väljendatud eurodes ega tohi sisaldada käibemaksu ega muid makse.

Artikkel 8

Kulude vahetuskursi määraks on Euroopa Keskpanga poolt viimati kehtestatud määr, mis on kehtestatud enne selle kuu esimest päeva, kui Bulgaaria või Rumeenia taotluse esitasid.

Artikkel 9

1. Artiklites 1–6 nimetatud kavade jaoks antakse ühenduse rahalist toetust juhul, kui Bulgaaria ja Rumeenia rakendavad kavasid kooskõlas ühenduse õigusaktide asjakohaste sätetega, sealhulgas konkurentsieeskirjade ja riigihankelepingute sõlmimist käsitlevate eeskirjade sätetega, ning punktides a–f sätestatud tingimuste kohaselt, kui asjaomane liikmesriik

a) jõustab 1. jaanuariks 2007 kava rakendamiseks vajalikud haldus- ja õigusnormid;

b) edastab hiljemalt 1. juuniks 2007 kava esialgse tehnilise ja rahalise hinnangu kooskõlas otsuse 90/424/EMÜ artikli 24 lõikega 7;

c) artiklites 1–3 nimetatud kavade puhul edastab kava esimese kuue kuu kohta vahearuande hiljemalt neli nädalat pärast aruandes käsitletava rakendusperioodi lõppu;

d) artiklis 4 nimetatud kavade puhul edastavad Bulgaaria ja Rumeenia komisjonile kodu- ja metslindude uuringute positiivsed ja negatiivsed tulemused igale kolmekuulisele perioodile järgneva kuu lõpuks;

e) artiklites 5 ja 6 nimetatud kavade puhul edastab komisjonile igakuiselt aruande TSE seire kava edusammude ja Rumeenia kulude kohta; kõnealune aruanne tuleb edastada nelja nädala jooksul pärast aruandes käsitletud kuu lõppu;

f) edastab hiljemalt 1. juuniks 2008 kava tehnilise rakendamise lõpparuande koos põhjenduste ja tõendusmaterjaliga Bulgaaria ja Rumeenia poolt ajavahemikus 1. jaanuarist 2007 kuni 31. detsembrini 2007 kantud kulude ja saadud tulemuste kohta;

g) edastab punktides d ja e nimetatud Bulgaaria ja Rumeenia kantud kulusid käsitlevad andmed vormis, mis vastab I ja II lisas esitatud tabelile;

h) rakendab kava tõhusalt;

i) ei ole kõnealuste meetmete jaoks taotlenud ega hakka taotlema ühtegi muud ühenduse rahalist toetust.

2. Kui liikmesriik ei järgi lõike 1 sätteid, vähendab komisjon ühenduse rahalist toetust, võttes arvesse rikkumise laadi ja raskust ning ühenduse finantskahju.

Artikkel 10

Otsuse 2006/687/EÜ lisad asendatakse käesoleva otsuse III lisa tekstiga.

Artikkel 11

Käesolev otsus jõustub Bulgaaria ja Rumeenia ühinemislepingu jõustumise korral selle jõustumispäeval.

Artikkel 12

Käesolev otsus on adresseeritud liikmesriikidele.









I LISA









II LISA

Artikli 9 lõike 1 punkti f kohaselt Rumeenia kantud kulusid käsitlevate andmete elektroonilise vormi näidis







TSE seire Liikmesriik: Kuu: Aasta:







Veistel tehtavad testid Testide arv Ühiku maksumus Kogukulud Määruse (EÜ) nr 999/2001 III lisa A peatüki I osa punktides 2.1, 3 ja 4.1 nimetatud loomadel tehtavad testid Määruse (EÜ) nr 999/2001 III lisa A peatüki I osa punktides 2.2, 4.2 ja 4.3 nimetatud loomadel tehtavad testid Kokku







Lammastel tehtavad testid Testide arv Ühiku maksumus Kogukulud Määruse (EÜ) nr 999/2001 III lisa A peatüki II osa punkti 2 alapunktis a nimetatud loomadel tehtavad testid Määruse (EÜ) nr 999/2001 III lisa A peatüki II osa punktis 3 nimetatud loomadel tehtavad testid Määruse (EÜ) nr 999/2001 III lisa A peatüki II osa punktis 5 nimetatud loomadel tehtavad testid Kokku







Kitsedel tehtavad testid Testide arv Ühiku maksumus Kogukulud Määruse (EÜ) nr 999/2001 III lisa A peatüki II osa punkti 2 alapunktis b nimetatud loomadel tehtavad testid Määruse (EÜ) nr 999/2001 III lisa A peatüki II osa punktis 3 nimetatud loomadel tehtavad testid Määruse (EÜ) nr 999/2001 III lisa A peatüki II osa punktis 5 nimetatud loomadel tehtavad testid Kokku







Primaarne molekulaarne testimine eristava immunoblotanalüüsiga Testide arv Ühiku maksumus Kogukulud X lisa C peatüki punkti 3.2 alapunkti c punktis i nimetatud loomadel tehtavad testid







Hirvlastel tehtavad testid Testide arv Ühiku maksumus Kogukulud Määruse (EÜ) nr 999/2001 II lisas nimetatud loomadel tehtavad testid









III LISA

Otsuse 2006/687/EÜ I, II, III ja V lisa asendatakse järgmistega:









“I LISA







Artikli 1 lõikes 1 nimetatud loomahaiguste likvideerimise ja seire kavade loetelu Ühenduse rahalise toetuse määrad ja maksimumsummad Haigus Liikmesriik Määr Maksimumsumma (eurodes) Aujeszky haigus Belgia 50 % 250 000 Hispaania 50 % 350 000 Lammaste katarraalne palavik Hispaania 50 % 4 900 000 Prantsusmaa 50 % 160 000 Itaalia 50 % 1 300 000 Portugal 50 % 600 000 Veiste brutselloos Hispaania 50 % 3 500 000 Iirimaa 50 % 1 100 000 Itaalia 50 % 2 000 000 Küpros 50 % 95 000 Poola 50 % 300 000 Portugal 50 % 1 600 000 Ühendkuningriik (1) 50 % 1 100 000 Veiste tuberkuloos Hispaania 50 % 3 000 000 Itaalia 50 % 2 500 000 Poola 50 % 1 100 000 Portugal 50 % 450 000 Sigade klassikaline katk Saksamaa 50 % 800 000 Prantsusmaa 50 % 500 000 Luksemburg 50 % 35 000 Sloveenia 50 % 25 000 Slovakkia 50 % 400 000 Veiste enzootiline leukoos Eesti 50 % 20 000 Itaalia 50 % 400 000 Läti 50 % 35 000 Leedu 50 % 135 000 Poola 50 % 2 300 000 Portugal 50 % 225 000 Lammaste ja kitsede brutselloos (B melitensis) Kreeka 50 % 650 000 Hispaania 50 % 5 000 000 Prantsusmaa 50 % 200 000 Itaalia 50 % 4 000 000 Küpros 50 % 120 000 Portugal 50 % 1 600 000 Poseidom (2) Prantsusmaa (3) 50 % 50 000 Marutaud Tšehhi Vabariik 50 % 490 000 Saksamaa 50 % 850 000 Eesti 50 % 925 000 Läti 50 % 1 200 000 Leedu 50 % oma territooriumil; 100 % piirialadel 600 000 Ungari 50 % 1 850 000 Austria 50 % 185 000 Poola 50 % 4 850 000 Sloveenia 50 % 375 000 Slovakkia 50 % 500 000 Soome 50 % 112 000 Bulgaaria 50 % 830 000 Rumeenia 50 % 800 000 Aafrika sigade katk/klassikaline sigade katk Itaalia 50 % 140 000 Bulgaaria 50 % 425 000 Rumeenia 50 % 5 250 000 Sigade vesikulaarhaigus Itaalia 50 % 120 000 Lindude katk Belgia 50 % 66 000 Tšehhi Vabariik 50 % 74 000 Taani 50 % 160 000 Saksamaa 50 % 243 000 Eesti 50 % 40 000 Kreeka 50 % 42 000 Hispaania 50 % 82 000 Prantsusmaa 50 % 280 000 Iirimaa 50 % 59 000 Itaalia 50 % 510 000 Küpros 50 % 15 000 Läti 50 % 15 000 Leedu 50 % 12 000 Luksemburg 50 % 10 000 Ungari 50 % 110 000 Malta 50 % 5 000 Madalmaad 50 % 126 000 Austria 50 % 42 000 Poola 50 % 87 000 Portugal 50 % 121 000 Sloveenia 50 % 32 000 Slovakkia 50 % 21 000 Soome 50 % 27 000 Rootsi 50 % 130 000 Ühendkuningriik 50 % 275 000 Bulgaaria 50 % 23 000 Rumeenia 50 % 105 000 Kokku 63 014 000 (1) Ühendkuningriik ainult Põhja-Iirimaa osas. (2) Nakkust levitavate putukatega Prantsusmaa ülemeredepartemangudes leviv riketsioosne perikardiit, piroplasmoos ja anaplasmoos. (3) Prantsusmaa ainult Guadeloupe’i, Martinique’i ja Réunioni osas.









II LISA







Artikli 2 lõikes 1 nimetatud zoonooside ennetamisele suunatud kontrollikavade loetelu Ühenduse rahalise toetuse määrad ja maksimumsummad Zoonoos Liikmesriik Määr Maksimumsumma (eurodes) Kodulindude salmonelloos Belgia 50 % 660 000 Tšehhi Vabariik 50 % 330 000 Taani 50 % 250 000 Saksamaa 50 % 175 000 Eesti 50 % 27 000 Kreeka 50 % 60 000 Hispaania 50 % 2 000 000 Prantsusmaa 50 % 875 000 Iirimaa 50 % 175 000 Itaalia 50 % 320 000 Küpros 50 % 40 000 Läti 50 % 60 000 Ungari 50 % 60 000 Madalmaad 50 % 1 350 000 Austria 50 % 80 000 Poola 50 % 2 000 000 Portugal 50 % 450 000 Slovakkia 50 % 205 000 Bulgaaria 50 % 508 000 Rumeenia 50 % 215 000 Kokku 9 840 000









III LISA







Artikli 3 lõikes 1 nimetatud TSEde seirekavade loetelu Ühenduse rahalise toetuse määrad ja maksimumsummad Haigus Liikmesriik Läbi viidud kiirtestide ja eristustestide määr Maksimumsumma (eurodes) TSEd Belgia 100 % 2 084 000 Tšehhi Vabariik 100 % 1 059 000 Taani 100 % 1 680 000 Saksamaa 100 % 11 307 000 Eesti 100 % 233 000 Kreeka 100 % 1 827 000 Hispaania 100 % 10 237 000 Prantsusmaa 100 % 24 815 000 Iirimaa 100 % 6 755 000 Itaalia 100 % 3 375 000 Küpros 100 % 348 000 Läti 100 % 312 000 Leedu 100 % 645 000 Luksemburg 100 % 146 000 Ungari 100 % 784 000 Malta 100 % 90 000 Madalmaad 100 % 5 112 000 Austria 100 % 1 759 000 Poola 100 % 3 744 000 Portugal 100 % 2 115 000 Sloveenia 100 % 308 000 Slovakkia 100 % 1 088 000 Soome 100 % 839 000 Rootsi 100 % 2 020 000 Ühendkuningriik 100 % 6 781 000 Rumeenia 100 % 2 370 000 Kokku 91 833 000









V LISA







Artikli 5 lõikes 1 nimetatud skreipi likvideerimise kavade loetelu Ühenduse rahalise toetuse määrad ja maksimumsummad Haigus Liikmesriik Määr Maksimumsumma (eurodes) Skreipi Belgia 50 % tapmisele; 50 % genotüübi määramisele 99 000 Tšehhi Vabariik 50 % tapmisele; 50 % genotüübi määramisele 107 000 Saksamaa 50 % tapmisele; 50 % genotüübi määramisele 927 000 Eesti 50 % tapmisele; 50 % genotüübi määramisele 13 000 Kreeka 50 % tapmisele; 50 % genotüübi määramisele 1 306 000 Hispaania 50 % tapmisele; 50 % genotüübi määramisele 5 374 000 Prantsusmaa 50 % tapmisele; 50 % genotüübi määramisele 8 862 000 Iirimaa 50 % tapmisele; 50 % genotüübi määramisele 629 000 Itaalia 50 % tapmisele; 50 % genotüübi määramisele 3 076 000 Küpros 50 % tapmisele; 50 % genotüübi määramisele 2 200 000 Luksemburg 50 % tapmisele; 50 % genotüübi määramisele 28 000 Ungari 50 % tapmisele; 50 % genotüübi määramisele 332 000 Madalmaad 50 % tapmisele; 50 % genotüübi määramisele 543 000 Austria 50 % tapmisele; 50 % genotüübi määramisele 14 000 Portugal 50 % tapmisele; 50 % genotüübi määramisele 716 000 Sloveenia 50 % tapmisele; 50 % genotüübi määramisele 83 000 Slovakkia 50 % tapmisele; 50 % genotüübi määramisele 279 000 Soome 50 % tapmisele; 50 % genotüübi määramisele 11 000 Rootsi 50 % tapmisele; 50 % genotüübi määramisele 6 000 Ühendkuningriik 50 % tapmisele; 50 % genotüübi määramisele 9 178 000 Rumeenia 50 % tapmisele; 50 % genotüübi määramisele 980 000 Kokku 34 763 000”